Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals pel qual s'aproven les bases generals reguladores dels procediments per a la concessió d'ajuts en règim de concurrència, que han estat modificades per l'Acord publicat mitjançant la Resolució CLT/1816/2016, de 21 de juliol, per l'Acord publicat mitjançant la Resolució CLT/2143/2017, de 4 de setembre, per l'Acord publicat mitjançant la Resolució CLT/138/2018, de 2 de febrer i per l'Acord publicat mitjançant la Resolució CLT/543/2020, de 27 de febrer;
Vist l'Acord del Consell d'Administració de l'Institut Català de les Empreses Culturals adoptat en la sessió del 19 de desembre del 2018, pel qual s'aproven les bases específiques que han de regir les subvencions a les empreses editorials de música, bases modificades mitjançant la Resolució CLT/545/2020, de 27 de febrer;
Catalunya és un país amb una sòlida base i tradició cultural, i l'activitat de les empreses culturals, incloses en l'àmbit competencial de l'Institut Català de les Empreses Culturals, representen una part molt significativa de la riquesa generada a Catalunya;
A principis de març del 2020 ha estat reconeguda com a pandèmia global la malaltia coneguda com a coronavirus (COVID-19), que ha derivat en la declaració de l'estat d'alarma, del passat 14 de març de 2020, per a la gestió de la situació de crisi sanitària que ha provocat;
El sector cultural és un dels sectors més perjudicats per aquesta pandèmia i ha vist reduïda de forma dràstica i involuntària la seva activitat, fet que ha provocat la cancel·lació de l'activitat cultural del país així com el tancament de sales de teatre, de cinema, llibreries, etc., i per tant l'aturada de nombroses empreses;
En aquest sentit, l'ICEC vol activar les línies de foment als diferents sectors culturals per tal se seguir mantenint el suport a les empreses culturals que es troben en una situació certament delicada;
D'acord amb el que disposen l'article 92.4 del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i l'article 6.3.a) de la Llei 20/2000, de 29 de desembre, de creació de l'Institut Català de les Indústries Culturals,
—1 Obrir convocatòria per a la concessió de subvencions, en règim de concurrència competitiva, a les empreses editorials de música.
—2 Les subvencions que preveu aquesta convocatòria es regeixen per:
a) Les bases generals reguladores dels procediments per a la concessió d'ajuts en règim de concurrència, que han estat publicades mitjançant la Resolució CLT/2818/2015, de 26 de novembre (DOGC núm. 7014, de 9.12.2015), i modificades per l'Acord publicat mitjançant la Resolució CLT/1816/2016, de 21 de juliol (DOGC núm. 7170, de 26.7.2016), per l'Acord publicat mitjançant la Resolució CLT/2143/2017, de 4 de setembre (DOGC núm. 7454, de 14.9.2017), per l'Acord publicat mitjançant la Resolució CLT/138/2018, de 2 de febrer (DOGC núm. 7555, de 9.2.2018) i per l'Acord publicat mitjançant la Resolució CLT/543/2020, de 27 de febrer (DOGC núm. 8080, de 9.3.2020).
b) Les bases específiques de l'Acord del Consell d'Administració de l'Institut Català de les Empreses Culturals de 19 de desembre de 2018, publicat mitjançant la Resolució CLT/3058/2018, de 20 de desembre (DOGC núm. 7782, de 7.1.2019), bases modificades mitjançant la Resolució CLT/545/2020, de 27 de febrer (DOGC núm. 8076 de 3.3.2020).
—3 Les sol·licituds de subvencions i altres tràmits associats al procediment de concessió, justificació, modificació i revocació d'aquestes subvencions s'han d'efectuar i trametre per mitjans telemàtics, d'acord amb l'Ordre CL/T/4/2013, de 2 de gener, per la qual s'aprova la tramitació telemàtica obligatòria dels procediments de concessió, justificació, modificació i revocació d'ajuts de concurrència pública (DOGC núm. 6297, de 21.1.2013), a través del portal gencat.cat: Informació, tràmits i serveis de la Generalitat de Catalunya [URL].
El formulari normalitzat de sol·licitud i els formularis del projecte d'activitat o actuació i el del pressupost complet i detallat es poden obtenir a la finestreta única de subvencions [URL].
—4 La dotació màxima de les subvencions que preveu aquesta convocatòria és de 90.000,00 euros, amb càrrec a la partida 470.0001 del pressupost de l'Institut Català de les Empreses Culturals prorrogat per a l'exercici 2020, dels quals 36.000,00 són per a l'edició de partitures de professionals de la composició musical de Catalunya d'especial interès cultural o de difícil comercialització; 27.000,00 són per a la digitalització de partitures no digitals i la transformació de partitures ja digitalitzades a formats actualitzats per comercialitzar-les; i 27.000,00 són per a activitats adreçades a la realització d'activitats adreçades a la promoció i comercialització del catàleg editorial de partitures, tant si és a través dels mitjans de comunicació, publicacions, revistes, butlletins i catàlegs especialitzats, com mitjançant plataformes a la xarxa.
En cas que es produeixin romanents en les dotacions esmentades d'aquesta convocatòria, l'import corresponent es pot aplicar a l'altra dotació pressupostària en funció de les sol·licituds admeses.
La dotació màxima es pot ampliar en funció de les sol·licituds rebudes i de la disponibilitat pressupostària.
—5 El període per presentar sol·licituds és del 21 de maig al 9 de juny del 2020, ambdós inclosos.
—6 L'òrgan instructor és l'Àrea del Llibre de l'Institut Català de les Empreses Culturals.
La persona titular de la direcció de l'Institut elabora la proposta de resolució provisional, d'acord amb l'informe de la comissió de valoració corresponent, si escau, i l'eleva a la persona titular de la presidència del Consell d'Administració de l'Institut Català de les Empreses Culturals.
La persona titular de la direcció de l'Institut elabora la proposta de resolució definitiva, en vista de la proposta provisional, dels documents presentats i de les comprovacions d'ofici fetes d'acord amb la base general 11, i l'eleva a la persona titular de la presidència del Consell d'Administració de l'Institut Català de les Empreses Culturals.
Prèviament a la concessió dels ajuts, la persona titular de la direcció de l'Institut Català de les Empreses Culturals resol sobre la inadmissió o el desistiment de les sol·licituds.
Correspon a la persona titular de la presidència del Consell d'Administració de l'Institut Català de les Empreses Culturals resoldre sobre la concessió o denegació de les subvencions, a través d'una resolució que s'ha de dictar i publicar en el termini màxim de sis mesos a comptar de l'endemà de la data de publicació de la convocatòria.
Les propostes provisionals de concessió i les resolucions de les subvencions es publiquen al Tauler electrònic de l'Administració de la Generalitat de Catalunya [URL], sens perjudici que es puguin utilitzar addicionalment altres mitjans electrònics.
A la publicació de la Resolució ha de constar que aquesta no exhaureix la via administrativa i que es pot interposar un recurs d'alçada davant la persona titular del Departament de Cultura en el termini d'un mes.
Transcorregut el termini màxim de sis mesos sense que s'hagi dictat i publicat l'Acord, les persones sol·licitants poden entendre desestimades les seves sol·licituds per silenci administratiu.
—7 Contra aquesta Resolució, que no exhaureix la via administrativa, es pot interposar un recurs d'alçada davant la persona titular del Departament de Cultura en el termini d'un mes a comptar de la publicació al Diari Oficial de la Generalitat de Catalunya.